કેન્સરનું નામ સાંભળતા જ આપણે ડરી જતાં હોય છે. આવી જીવલેણ બીમારી કોઇ દુશ્મનને પણ ન થાય એવું આપણે વિચારતા હોય છે. આ બીમારીની જો યોગ્ય અને સમયસર સારવાર કરવામાં ન આવે તો માણસને બચાવવો મુશ્કેલ છે. અત્યારે સ્ત્રીઓને સ્તન કેન્સર થવાની શક્યતા વધી રહી છે. સ્ત્રીઓને સ્તન કેન્સર થવાના અનેક કિસ્સાઓ સામે એવી રહ્યાં છે. કેન્સર શા માટે થાય છે, કોને સ્તન કેન્સર થવાની શક્યતા વધુ હોય છે, બીમારીની યોગ્ય તપાસ કઇ રીતે કરાવવી, શું ટેસ્ટ કરાવવા, સારવાર કઇ રીતે લેવી દરેક વસ્તુ જાણવી જરૂરી છે. જો સમયસર આ કેન્સરનો ઉપાય કરવામાં આવે તો સ્તન કેન્સરના કારણે મૃત્યુ પામતી સ્ત્રીઓની સંખ્યામાં ઘટાડો કરી શકાય છે. શરૂઆતના તબક્કામાં જો બીમારીની ખબર પડી જાય તો એની સારવાર સરળ અને ઓછી ખર્ચાળ છે.